10. การควบคุมภายใน

  คณะกรรมการตรวจสอบของบริษัท 3 ท่าน
  ได้ประเมินความเพียงพอของระบบควบคุมภายในโดยการซักถามข้อมูลจากฝ่ายบริหาร
  ประกอบการตรวจสอบเอกสารที่ฝายบริหารจัดทำ
  และการตอบแบบประเมินระบบการควบคุมภายในของบริษัทด้วยตนเอง
  ซึ่งสรุปผลการประเมินระบบควบคุมภายในของบริษัทด้านต่าง ๆ 5 ส่วน คือ
  องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
  ระบบสารสนเทศและการสื่อสารข้อมูล และระบบการติดตาม
  คณะกรรมการมีความเห็นว่าบริษัทมีระบบการควบคุมภายในที่มีประสิทธิภาพพอสมควร
  รวมทั้งมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าวอย่างเพียงพอแล้ว
  สำหรับการควบคุมภายในในหัวข้ออื่นของระบบการควบคุมภายใน
  คณะกรรมการมีความเห็นว่าบริษัทมีระบบการควบคุมภายในที่เพียงพอแล้วเช่นกัน
  นอกจากนี้คณะกรรมการได้ส่งเสริมสนับสนุนให้ฝ่ายบริหารดำเนินการพัฒนาคุณภาพของระบบการควบคุมภายในอย่างต่อเนื่อง
  เพื่อเสริมสร้างให้กลุ่มบริษัทมีการกำกับดูแลกิจการที่ดี (Corporate Governance)

  สำหรับการควบคุมภายในของบริษัทย่อย
  บริษัทได้กำหนดให้บริษัทย่อยดำเนินการจัดให้มีระบบการควบคุมภายในที่สอดคล้องกับแนวทางการควบคุมภายในของบริษัทเช่นกัน

  รายงานการกำกับดูแลกิจการของคณะกรรมการตรวจสอบได้แนบไว้ท้ายแบบแสดงรายการข้อมูลประจำปี

การประเมินผลตนเองของคณะกรรมการบริษัท

  แบบประเมินผลคณะกรรมการ บริษัท เอส เอ็น ซี ฟอร์เมอร์ จำกัด (มหาชน)
  เพื่อใช้ในการประเมินผลตนเองของคณะกรรมการบริษัทโดยมุ่งเน้นการนำผลประเมินไปใช้ประโยชน์เพื่อการปรับปรุงการปฏิบัติหน้าที่ของคณะกรรมการ
  และสามารถนำไปใช้อ้างอิงในการทำ CG Rating รวม 3 แบบ โดยมีเกณฑ์การประเมินผล
  คิดเป็นร้อยละจากคะแนนเต็มในแต่ละข้อทั้งหมด ดังนี้

  มากกว่า 85% = ดีเยี่ยม

  มากกว่า 75% = ดีมาก

  มากกว่า 65% = ดี

  มากกว่า 50% = พอใช้

  ต่ำกว่า 50% = ควรปรับปรุง

1. แบบประเมินผลคณะกรรมการทั้งคณะ ประกอบด้วย 4 หัวข้อ คือ นโยบายคณะกรรมการ
(Board Policy)/ โครงสร้างของคณะกรรมการ (Board Composition) /
แนวปฏิบัติของคณะกรรมการ (Board Practices)/การจัดเตรียมและดำเนินการประชุม (Board
Meeting)

2 แบบประเมินผลรายบุคคล (ประเมินตนเอง) ประกอบด้วย 6 หัวข้อ คือ
ความรับผิดชอบต่อการตัดสินใจและการกระทำของตนเอง สามารถอธิบายการตัดสินใจได้
(Accountability) /
ความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
(Responsibility) / การปฏิบัติต่อผู้มีส่วนได้เสียอย่างเท่าเทียม เป็นธรรม
และสามารถมีคำอธิบายได้ (Equitable Treatment) /
มีความโปร่งใสในการดำเนินงานที่สามารถตรวจสอบได้ และมีการเปิดเผยข้อมูล
(Transparency) / การมีวิสัยทัศน์ในการสร้างมูลค่าเพิ่มแก่กิจการในระยะยาว (Vision to
Create Long Term Value) / การมีจริยธรรม/ จรรยาบรรณในการประกอบธุรกิจ (Ethics)

  3. แบบประเมินผลรายบุคคล (ประเมินกรรมการท่านอื่น) ประกอบด้วย 9 หัวข้อ
  คือกรรมการมีความรู้ความเข้าใจเกี่ยวกับธุรกิจของ บริษัท เอส เอ็น ซี ฟอร์เมอร์ จำกัด
  (มหาชน) เป็นอย่างดี / กรรมการให้ความเห็นและข้อเสนอแนะต่างๆ
  ที่ไม่ขัดต่อหลักการปฏิบัติที่ดี และเป็นประโยชน์ต่อ บริษัท เอส เอ็น ซี ฟอร์เมอร์ จำกัด
  (มหาชน) / กรรมการแสดงความคิดเห็นอย่างเป็นอิสระและสร้างสรรค์ในมุมมองต่าง ๆ /
  กรรมการให้ข้อมูลหรือข้อเท็จจริงที่เป็นประโยชน์ต่อการตัดสินใจของคณะกรรมการ /
  กรรมการมีความรับผิดชอบต่อผู้มีส่วนได้ส่วนเสียของ บริษัท เอส เอ็น ซี ฟอร์เมอร์ จำกัด
  (มหาชน) โดยให้ข้อเสนอแนะหรือข้อคิดเห็น ที่นำไปสู่การปฏิบัติที่ถูกต้องและเสมอภาค /
  ในกรณีที่กรรมการอาจอยู่ในฐานะที่เป็นผู้มีส่วนได้ส่วนเสีย หรืออาจมีความขัดแย้งทางผลประโยชน์
  กรรมการจะขอไม่เข้าประชุมในวาระนั้นๆ หรือของดออกเสียง / กรรมการได้มีการศึกษาข้อมูล
  ระเบียบวาระการประชุมที่จัดส่งให้ล่วงหน้าก่อนการประชุม /
  กรรมการเข้าร่วมประชุมตามเวลาที่กำหนดไว้อย่างสม่ำเสมอ
  หากมีความจำเป็นจะขอลาการประชุมต่อประธานกรรมการล่วงหน้า /
  กรรมการให้เกียรติและเคารพสิทธิของกรรมการท่านอื่น